## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 131. schôdza

 Číslo: CRD-1299/2022

563

**U z n e s e n i e**

**Ústavnoprávneho výboru Národnej rady Slovenskej republiky**

**z 9. septembra 2022**

k návrhu poslankýň Národnej rady Slovenskej republiky Kataríny HATRÁKOVEJ a Petry HAJŠELOVEJ na vydanie zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 1032)

 **Ústavnoprávny výbor Národnej rady Slovenskej republiky**

 **A. s ú h l a s í**

 s návrhom poslankýň Národnej rady Slovenskej republiky Kataríny HATRÁKOVEJ a Petry HAJŠELOVEJ na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov (tlač 1032);

 **B. o d p o r ú č a**

Národnej rade Slovenskej republiky

 návrh poslankýň Národnej rady Slovenskej republiky Kataríny HATRÁKOVEJ a Petry HAJŠELOVEJ na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov (tlač 1032) **schváliť** s touto zmenou:

K čl. I

1. V čl. I 4. bod (§ 105) sa slová „ods. 6“ nahrádzajú slovami „ods. 7“.

Ide o legislatívno-technickú úpravu. Vzhľadom na prečíslovanie odseku 6 na odsek 7 (§ 105) v čl. I 3. bod, sa primerane tomu upravuje navrhovaný novelizačný bod čl. I 4. bod.

**C. p o v e r u j e**

predsedu výboru, aby spracoval výsledky rokovania Ústavnoprávneho výboru Národnej rady Slovenskej republiky z 9. septembra 2022 do písomnej správy Ústavnoprávneho výboru Národnej rady Slovenskej republiky a predložil ju na schválenie gestorskému výboru.

 Milan Vetrák

 predseda výboru

overovatelia výboru:

Lukáš Kyselica

Matúš Šutaj Eštok